Hell and High Water (cinta de 1954)

:*Iste articlo ye sobre una cinta de cine estausunidense de cine de drama d'aventuras belicas estrenada en 1954; ta atros usos, se veiga *'Hell and High Water** y **Hell and High Water (cinta)***.

***Hell and High Water*** (títol orichinal en [[Idioma anglés|anglés]], en [[Idioma aragonés|aragonés]] ***Infierno y marea alta***, estrenada en [[Aragón]] con o títol en [[Idioma castellano|castellano]] de ***El diablo de las aguas turbias***, en aragonés ***O diaple d'as auguas moscanas**'') ye una [[cinta]] de [[cine estausunidense]] de [[cine de drama]] d'[[Cine d'aventuras|aventuras]] [[Cine belico|belicas]] estrenada l'anyo [[1954]], dirichida por [[Samuel Fuller]] seguntes un [[guión adaptau]] por [[Jesse L. Lasky, Jr.]] y lo mesmo Samuel Fuller (basau en una historia de [[David Hempstead]]), con una [[banda sonora orichinal]] d'[[Alfred Newman]], una [[dirección de fotografía]] de [[Joseph MacDonald]] y una [[producción cinematografica]] de [[Raymond A. Klune]] ta la [[productora cinematografica]] ''[[20th Century Fox]]''. Fan parte de l'[[elenco]] d'[[actor]]s d'a cinta, entre d'atros, [[Richard Widmark]], [[Bella Darvi]], [[Victor Francen]], [[Cameron Mitchell]], [[Gene Evans]], [[David Wayne]], [[Stephen Bekassy]], [[Richard Loo]], [[Henry Kulky]] y [[Wong Artarne]].

En [[1953]] s'escayece la explosión d'una [[bomba atomica]] en l'[[oceano Glacial Arctico]], a lo norte de [[Chapón]] y amán d'o [[Cerclo Polar Arctico]]. Cuan desapareixe lo ''profesor Montel'', un reputau [[cientifico]] [[Francia|francés]] y atros cuatre cientificos mas, se sospeita que han desertau enta la [[Unión Sovietica]]. Bien luego ''Adam Jones'' recibe un paquet con 5.000 [[Dólar estausunidense|dólars]] y la instrucción de marchar enta [[Tokio]]. Setracta d'un antigo capitán mientres a [[Segunda Guerra Mundial]] d'un submarino estausunidense y cuan plega en ixa ciudat chaponesa troba a lo ''profesor Montel'', qui li explica que fa parte d'un grupo de cientificos y politicos de países occidentals que creyen que [[China]] ha construyiu secretament a lo norte de Chapón una [[base militar]] a on son desembolicando una bomba atomica chinesa. Como amenistan prebas d'ixo, li ufren a ''Jones'' 45.000 dólars mas si accvepta mandar un antigo submarino chaponés ta investigar en ixa redolada, seguindo a un barco chinés, lo ''Kiang Ching'', que ha estau fendo viaches sospeitosos enta ixos lugars. Iste accepta, encara que demana condicions: que en o viache i partecipe una part d'a suya antiga tripulación, en os cuals tien plena confianza. Cuan marchan, a lo ''profesor Montel'' l'acompanya la suya aduyant, a ''profesora Denise Gerard'' y ixo chenera suspicacia d'os mariners, que creyen que una muller en un barco traye mala suerte. Cuan avisan que lo barco chinés que han de seguir ha marchau d'o puerto, se veyen obligaus a seguir-lo, encara que lo submarino chaponés que han de fer servir encara ni tien adaptaus os suyos tubos lanzatorpedos, y cuan los detecta y los ataca un submarino chinés no pueden responder a l'ataque y han de submerchirse dica lo fundo y asperar. Tanimientres, finalment consiguen fundir a lo submarino chinés y localizan una [[isla]] a on se i puede trobar a base que buscan. Finalment descubren que un ''[[Tupolev Tu-4]]'' chinés con marcas estausunidenses tien previsto lanzar una bomba atomica sobre [[Corea]], incident d'o cual culparán a los [[Estaus Unius]].

A cinta s'ambienta en a suya epoca actual ([[1954]]) mientres a [[Guerra Fría]] en [[Tokio]] ([[Chapón]]) y en os oceanos [[Oceano Glacial Arctico|Glacial Arctico]] y [[Oceano Pacifico|Pacifico]], y las suyas escenas se filmoron en [[París]] ([[Isla de Francia]]) y [[Orly]] ([[Val d'o Marne]]) en [[Francia]]

Ye una cinta que ha recibiu bels [[Lista de premios cinematograficos|premios]] y nominacions, en destacando una nominación a los [[Premios Oscar]] ([[Premio Oscar a los Millors Efectos Visuals|Millors Efectos Especials]]) en a suya [[27ena edición d'os Premios Oscar|27<sup>ena</sup> edición]].

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==
*  [https://www.imdb.com/title/tt0047073/ ''Hell and High Water''] en [[Internet Movie Database]].
*  [https://www.tcm.com/tcmdb/title/77666/enwp ''Hell and High Water''] en [[TCM Movie]].
*  [https://catalog.afi.com/Catalog/moviedetails/51223 ''Hell and High Water''] en l**American Film Institute Catalog* de l*'American Film Institute''.